सितम्बर 2015 से सितम्बर 2025 तक स्वतंत्र भारत की कुंडली पर चंद्र की महादशा रहेगी। फरवरी 2017 तक चन्द्रमा की महादशा में मंगल की अंतर्दशा रहेगी। उसके बाद राहु की अंतर्दशा स्वतंत्र भारत की कुंडली पर आएगी। चन्द्रमा कर्क राशि का स्वामी है और कर्क राशि में ही पंचग्रह(पाँच ग्रह एक ही राशि में) का योग बना हुआ है। स्वतंत्र भारत की वर्तमान वर्षकुंडली में चन्द्रमा लग्न(प्रथम भाव) में स्थित है चन्द्रमा की यह महादशा भारत के लिए अप्रत्याशित और अदभुत परिस्थितियां उत्पन्न होने के संकेत हैं। अगस्त 2016 का यह समय सरकार के लिए संकट उत्पन्न करेगा। इस समय विपक्षी दल सरकार का सफलतापूर्वक घेराव करेंगे। सितम्बर 2016 तक का समय राष्ट्ररक्षा के लिए अत्यंत कठिन रहेगा। इस अवधि में भारत की सीमाओं पर आतंकी घुसपैठ बढ़ेंगी। केंद्र सरकार को विशेष सावधानी बरतनी होगी। मुंथेश की छठे भाव दृष्टि और शनि की शुक्र पर दृष्टि यह इशारा कर रही है कि यह वर्ष भारत के लिए अपने शत्रुओं से लोहा लेने के लिए सर्वश्रेष्ठ रहेगा।